ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ፡ ሓይልታት ትግራይ "ቃልሶም ይቕጽሉ ከምዘለዉ" መራሕቲ ትግራይ ኣፍሊጦም 1 ታሕሳስ 2020 መራሒ ትግራይ ዶክተር ደብረጽዮን፤ ሓይልታት ፌደራል ናብ መቐለ እንተኣተዉ'ኳ ናይቲ ክልል ሓይልታት ግን ቃልሶም ይቕጽሉ ከምዘዉ ኣፍሊጡ። ንሱን ካልኦትን ኣብ ጥቓ መቐለ ኮይኖም ነቲ ቓልሲ ይምርሑ ምህላዎም ድማ ገሊጹ። ሓይልታት ትግራይ ካልእ ወሳኒት ከተማ መሊሶም ተቖጻጺሮም ከምዘለው'ውን ኣፍሊጡ። ነዚ መግለጺ ዝነጸገ መንግስቲ ፌደራል ብወገኑ ህወሓት ከምዝተደምሰሰ ሓቢሩ'ሎ። ኣብቲ ሓደ ወርሒ ክመልኦ ሒደት መዓልታት ዝተርፎ ጎንጺ መንግስታት ፌደራልን ክልል ትግራይን ብኣማኢት ዝቑጸሩ ከምዝሞቱ ይግለጽ። ብኣሽሓት ድማ ካብ ዝነብሩሉ ከባቢ ተፈናቒሎም፤ ሕቡራት ሃገራትን ትካላት ረድኤትን ብወገኖም እቲ ዘጋጠመ ሰብኣዊ ቅልውላው ከምዘሻቐሎም ኣፍሊጦም ኣለዉ። ቀዳማይ ሚንስተር ኣብዪ ትማሊ ንኣባላት ባይቶ ኣብ ዝሃቦ መብርሂ፤ መንግስቲ ብዘካየዶ ወተሃደራዊ ወፍሪ ዋላ ሓደ ሲቪል ዜጋ ከምዘይተቐተለ ተዛሪቡ'ዩ። ብወገን መንግስቲ ትግራይ መግለጺታት ግን ሲቪላት ነበርቲ ዝተፈላለያ ከተማታት ትግራይ ብደብዳብ ነፈርቲ ከምኡ'ውን ከበድቲ ኣጽዋር ንሞትን መቑሰልትን ከምዝተሳጥሑ የመልክት። ማእኸናት ዜና እቲ ክልል ከምዝጸብጸብኦ ኣብቲ ንከተማ መቐለ ንምቁጽጻር ዝተኻየደ ናይ መወዳእታ ወተሃደራዊ ወፍሪ ከባቢ 19 ሰባት ክቕተሉ እከለዉ፤ ልዕሊ 35 ድማ ቆሲሎም። እንተኾነ፡ ኣብ ትግራይ፡ መስመር ቴሌፎንን ኢንተርነትን ተዓጽዩ ብምህላው፡ ነቲ ዝወጽእ ዘሎ ዝርዝራት ኲናት ንምርግጋጽ ሓበሬታ ክረከብ ኣጸጋሚ ኮይኑ ኣሎ። ኤርትራ ኣብ ውሽጣዊ ግጭት ኢትዮጵያ ኢድ ኣለዋ ድዩ?
